ming030890/wiki-yue-high-quality huggingface dataset:
步練師

步練師（粵拼：bou6 lin6 si1；？—238年），臨淮淮陰人（而家江蘇淮安），係三國中東吳皇帝孫權嘅側室夫人，稱爲步夫人（bou6 fu1 jan4）。佢同吳國丞相步騭係同族。

生平
喺東漢末年，佢阿媽帶住佢走去廬江（大約係而家安徽潛山）。興平二年（195年），孫策攻佔廬江，於是兩母女過去咗江東，由於佢生得靚女，畀孫權寵幸，做咗佢嘅側室夫人，成爲後宮中最受寵愛嘅人。步練師同孫權生咗兩個女，大女叫孫魯班，字大虎，細女叫孫魯育，字小虎。
步練師嘅性格唔多妒忌人，重周不時同孫權介紹啲好女人，就呢下得孫權鍾意。到咗孫權稱帝時（229年），就想將步練師立爲皇后，但群臣都話要立太子孫登嘅老母徐氏做皇后先合體統，結果孫權十幾年時間都無立皇后。不過步練師已經成咗實際上嘅皇后，宮內人默認佢係皇后，連親戚上疏都嗌佢做中宮。
至於徐氏，由於佢份人鍾意妒忌，畀孫權廢咗打入冷宮。佢嘅仔孫登面對步夫人嘅賞賜時，只係行完應有嘅禮節就算，但對於老母賜嘅衫，必定沖過涼先再着，佢同樣希望自己老母可以立爲皇后。到佢要立爲太子時，佢就提議父皇先立皇后再講，孫權問：「噉你母上重響度咩？」佢就答話「喺吳（廢咗後身處嘅冷宮）」，結果孫權唔出聲。
於是就噉相持不下，直到步練師身後先獲得皇后嘅名號。赤烏元年（238年），步練師過身，啲群臣唔再阻住孫權，肯追封步練師做皇后。於是步練師以皇后嘅身份葬入蔣陵（孫權嘅皇陵）。
從195年到238年間，過咗43年，所以到步練師死時肯定有44歲以上，但孫權重係咁執着於將佢定爲皇后，可見佢幾咁鍾意步夫人，而佢追認步練師做皇后嘅策命中亦吐露出悲痛嘅心情。
「
原文：
惟赤烏元年閏月戊子，皇帝曰：
嗚呼皇后，惟后佐命，共承天地。虔恭夙夜，與朕均勞。內教脩整，禮義不愆。寬容慈惠，有淑懿之德。民臣懸望，遠近歸心。
朕以世難未夷，大統未一，緣后雅志，每懷謙損。是以於時未授名號，亦必謂后降年有永，永與朕躬對揚天休。
不寤奄忽，大命近止。朕恨本意不早昭顯，傷后殂逝，不終天祿。湣悼之至，痛於厥心。
今使使持節丞相醴陵亭侯雍奉策授號，配食先后。魂而有靈，嘉其寵榮。嗚呼哀哉！
粵文大意譯：
赤烏元年閏月戊子，皇帝詔曰：
嗚呼！皇后啊！唯有皇后係朕天命中嘅賢內助，共同承載住天地嘅秩序。日日夜夜敬虔努力，同朕分擔勞苦。身爲夫人打理得好內事，從未違背過禮義。爲人寬容和善，有賢淑嘅品德。民衆同臣下中有威望，遠遠近近嘅人都歸服。
當時朕未克服掂時世困難，未統一到天下，然而皇后嘅心咁謙讓不爭，無爭住要皇后嘅名號。當時雖則未授予名號，係諗住皇后你會長命百歲，最後肯定同朕一齊面臨天下，以謝上天嘅恩惠。
但係諗唔到，壽限噉就到咗。朕實在痛恨自己唔早啲坦白本意，等到皇后你逝世後，爲得唔到呢份福分而淨低無盡嘅哀傷遺憾。諗到呢啲，實在係心痛至極。

而家派使持節丞相醴陵亭侯雍奉冊封授號，踐行皇后嘅禮遇。若果人死有魂魄，噉就可以領受呢份榮耀。嗚呼哀哉！
」

參攷資料
陳壽（著）；裴松之（注）。〈吳書 — 妃嬪傳：步夫人傳〉. 《《三國志》》。
許嵩。"卷第一校勘記". 《《建康實錄》》。｢權夫人步氏諱練師，臨淮淮陰人也。隨母徙廬江，廬江為桓王所破，皆東渡。夫人以美麗得幸於帝，生二女：魯斑、魯育。性不嫉妬，多推進，故久見愛，寵冠後庭。及帝即位，數次欲立為后，公卿意在太子母徐氏，帝不得已依違十餘年。薨，追思之，至是年追拜之後，合葬蔣陵。｣ {{cite book}}: External link in |chapter= (help)
步術我値

步術我値或寶術我値 佢喺21世紀前基嘅韓國網上嗰諷刺酷。步術我値是步之或寶池同秉術我値嗰合成語。 2006年匿名韓國網民嗰創設。
步術我値是自嘅女性性的惡用同男性貶低女性或反男性主意的韓國女性，女性優越主義者嗰韓國男性反感原因嗰誕生諷刺酷語。
步術我値是2006年韓國匿名網上網民嗰最初創造及最初創造者嗰姓名不祥。步術我値是朝鮮語步之與寶池和秉術我値嗰合成語。 步之或寶池是女性性器嗰朝鮮語嘅表現，秉術我値是韓國傳通嘅官遼之稱民衆嗰諷刺語。
步術我値是女性性的惡用同暴力的韓國女郎，小女嗰怨愤一部網民嘅共鳴和通用。
步騭

步騭（騭讀質，粵拼：bou6 zat1；？—247年），字子山（zi2 saan1），臨淮淮陰人（而家江蘇淮安），係三國時東吳嘅官員、將領，做過東吳丞相。佢原本係住喺吳地嘅學者，後漢末年時做咗首領孫權嘅軍師，自此入仕東吳。

少年
《三國志・步騭傳》嘅出土殘片，東晉嘅隸書抄卷，保留住傳記後半同評語前半，喺敦煌藏經洞出土，而家收喺敦煌研究院。
步騭喺細個時因爲時勢亂，走咗江東避難，當時好窮。同廣陵嘅同歲人衛旌好老友，一齊種瓜自食，日頭耕田夜晚讀書，後來步騭從書本度學到咗好多嘢。
會稽有豪族焦征羌，做人幾霸道，步騭同衛旌喺地頭搵食驚畀佢蝦，於是將種嘅瓜畀佢來𠱁下佢。不過焦征羌好傲慢，令衛旌惡頂，想走，係步騭阻咗佢，話係買佢怕先來，而家又走盞激嬲人哋。於是佢哋等咗好耐先見到焦征羌。見到佢時，佢自己坐住靚位，而佢哋兩個坐出面，又令衛旌覺得屈辱；食嘢時，焦征羌食靚嘢，而佢哋得啲粗菜淡飯，於是衛旌又唔食。反而步騭一路寵辱不驚。離開後，衛旌疾佢點解噉都忍得，步騭話：「我哋貧賤，所以主人用貧賤人嘅待遇來對我哋，噉合適啊，有乜好羞恥呢？」按《吳書》評議，話步騭係個生性寬雅沈深、能屈能伸嘅人。

入仕、治理嶺南
建安五年（200年），孫權做討虜將軍，召步騭做主記，當年年尾，步騭以病咗辭呈，同諸葛瑾、嚴畯一齊遊吳中，佢哋當時係有名聲嘅俊材。
之後又做咗海鹽長、車騎將軍東曹掾。喺孫權做徐州牧時，佢做咗治中從事。建安十五年（210年），做鄱陽太守。當年年中，改任交州刺史、立武中郎將，帶住千人南行。第二年，又做埋征南中郎將。
劉表設嘅蒼梧太守吳巨有異心，做嘢陽奉陰違。步騭裝咗個局誅殺咗佢，於是聲威大震。士燮帶住啲人歸服佢，自此東吳統治咗包括兩廣同越南北部在內嘅嶺南。益州大姓雍闓殺咗蜀漢嘅太守正昂，同士燮一樣歸服東吳，由步騭接收。由於呢啲功勞，步騭做埋平戎將軍，封爵廣信侯。

離任嶺南、征戰
延康元年（220年），孫權派呂岱頂替步騭個位，步騭帶走萬人嘅交州勇士出到長沙。當時劉備東征孫權，武陵嘅苗人想作反，於是孫權叫步騭據守益陽。劉備輸咗後，零陵、桂陽等地唔安穩，步騭平定曬呢啲地方。
黃武二年（223年），做咗右將軍左護軍，改封做臨湘侯。黃武五年（226年），屯駐搬到漚口。

東吳時期
229年，孫權登基做吳帝，拜封步騭做驃騎將軍，兼做冀州牧。同年做埋西陵督，代替陸遜安撫吳蜀邊境。後來吳蜀分家，冀州畀咗蜀漢，就解除咗佢州牧職位。
太子孫登喺遷都後繼續留喺武昌，佢寫信畀步騭求教，步騭同佢推舉咗十一個人才（諸葛瑾、陸遜、朱然、呂岱、潘濬、裴玄、夏侯承、衛旌、李肅、周條、石幹）畀佢，同佢分析呢啲人有咩才能。
酷吏呂壹上臺後，佢負責監察百官，處理刑獄，但佢經常吹毛求疵，小小事就落重手判刑，而且濫用酷刑，害咗好多無辜官員，搞咗好多冤案出來。於是步騭上書畀孫權，講佢製造冤獄嘅事，之後孫權醒悟，誅殺咗呂壹。
步騭經常建言上疏，孫權對於佢啲意見都幾肯聽取，不過有啲荒謬嘅意見就唔睬佢。比如有次步騭上表話北面嘅敵人爲咗過江將啲沙袋掟入長江度填江，想過江侵犯東吳，要防一防佢好。孫權就話驚咩啊唔理佢。後來其他臣子都噉講，孫權就話：「讀親步騭嘅上表，都唔知笑好定嬲好。條江喺天地開闢時就生出，邊有道理用沙袋就填到條江先得㗎！」
赤烏九年（246年），步騭接替陸遜做丞相，但重會同門生教書，自己依然好讀書，衣着形象同儒生一樣。但佢啲妻妾服飾華麗奢侈，呢下就畀外人笑。
步騭督守西陵二十年，佢啲敵人都因爲佢嘅威信而敬佢。佢性格寬弘，喜怒唔形於聲色，當地人好尊敬佢。
就任丞相第二年佢就過咗身。佢有兩個仔，大仔步協繼承爵位同手下軍隊，兼做埋撫軍將軍，步協過身後，由孫步璣繼承爵位。二仔步闡，繼承咗西陵督，但後來因爲降晉畀東吳攻滅，結果步家畀東吳滅門，得番送去晉國洛陽做人質嘅孫仔倖存。

參攷資料
陳壽（著）；裴松之（注）。〈吳書：張顧諸葛步傳 - 步騭傳〉. 《《三國志》》。
步闡

步闡（闡讀淺，粵拼：bou6 cin2；？—272年），字仲思（zung6 si1），臨淮淮陰人（而家江蘇淮安），係三國時東吳將領，係吳國丞相步騭嘅二仔，佢阿哥係步協。
赤烏十年（247年），佢老豆步騭過身，步闡繼承老豆職位西陵督，繼續鎮守西陵，同時加封昭武將軍，封做西亭侯。
甘露元年（265年）農曆九月，步闡上表吳帝孫皓，勸佢由建業遷都武昌。雖然陸凱以武昌地頭唔好、違背先皇呢啲理由勸阻，但孫皓重係採納步闡嘅意見，留丁固、諸葛靚留守建業。
鳳皇元年（272年）農曆八月，孫皓召步闡做繞帳督，不過步闡反而驚咗唔肯應，因爲佢哋步家不溜守開西陵，忽然間召佢離開，諗係咪佢失職，又驚去咗會出事，於是守住西陵唔走，重向晉國投降埋添。爲咗表示誠意，佢派自己嘅侄仔步璣同步璿（又講話係步璇一個）去洛陽做人質，於是晉國委任步闡做都督西陵諸軍事、衛將軍，儀同三司（意思禮遇等同三公），兼任侍中、交州牧，封做宜都公。喺兩個侄仔嘅講法中，嗰兩個人亦封咗官職爵位。
孫皓聽到步闡降晉，即刻派陸抗討伐佢，於是晉國派羊祜、楊肇去救步闡。初時西陵因爲地勢險固、糧穀充足，啲人試住去打但打唔落，於是啲人聽陸抗話圍死佢哋。之後步闡嘅救兵到，陸抗落計打退咗羊祜、楊肇，最後步闡卒之撐唔住，西陵攻陷咗。
攻陷咗後，步闡畀陸抗斬頭，誅滅家族同佢啲幕僚，自此步家沒落，得返喺洛陽做人質嘅侄仔倖存。
步驚雲

步驚雲，攝於香港漫畫星光大道。
步驚雲係香港漫畫《風雲》嘅其中一個主角，佢綽號「不哭死神」，為人孤傲不羣。
《風雲》係漫畫家馬榮成繼《中華英雄》之後嘅暢銷作品，故事講述步驚雲同師兄弟「風中之神」聶風嘅江湖恩怨，悍衛江湖正道嘅故事。
武丁

武丁係商朝第23位國王，約莫前1250年到前1192年在位，總共59年。
易建聯

易建聯（粵拼：jik6 gin3 lyun4；1987年10月27號—）係一位中國嘅籃球員，廣東江門鶴山市人，曾經喺2002年入咗中國男子籃球職業聯賽嘅廣東宏遠隊同中國國家籃球青年隊而出咗名，2004年入埋中國國家男子籃球隊。喺2004——2007年，佢幫過廣東隊連續攞咗4屆CBA嘅總冠軍。2005年再成為CBA史上最後生嘅最有價值球員，嗰時俾人睇成中國大陸最具有潛力嘅新人。雖然佢喺2007年NBA選秀入面俾密爾沃基公鹿選中，先後效力過公鹿、籃網、巫師、牛仔、湖人等唔同隊伍，但係喺2012年，佢返咗嚟廣東嘅東莞銀行隊之後，幫埋廣東隊攞咗第8次CBA嘅總冠軍。佢曾經喺2003——2008年嘅福布斯中國名人榜入面入咗中國最有影響力嘅100位名人榜，亦做過2012年倫敦奧運會開幕式嘅中國代表團旗手。

生平
原籍廣東鶴山，1989年跟埋阿爸阿媽移居深圳。2007年廣東工業大學畢業。細個嗰陣，易建聯嘅父母其實唔同意佢入讀體育學校。之不過，學校嘅教練注意到易建聯嘅籃球潛力，說服咗易建聯嘅父母畀佢接受專業嘅籃球訓練。2002年7月，易建聯獲邀參加愛迪達舉辦嘅ABCD訓練營，成為246名參訓球員中，唯一唔係來自美國本土嘅球員。而易建聯嘅表現亦都吸引咗美國球探嘅注意從此就逐步咁成為職業籃球員。
易小玲

易小玲（英文：Yik Siu Ling，1977年12月27號—），喺馬尼拉人質事件嘅生還者之一。2010年8月23號，佢喺菲律賓旅遊期間，喺旅遊巴上比文多薩開槍射中下顎，令下顎碎裂變形，另外右手有兩隻手指折斷。前後易小玲喺香港同韓國經歷一共33次手術，之後佢過台灣做手術。喺2013年12月27號，佢個重建下顎手術成功。其後，佢打算投身保險業養家。
易小玲有三段情史，佢有四個仔女。
易捷航空

易捷航空（英文：EasyJet）係英國一間廉價航空公司，機隊淨係用A320系列。
易斯特里馬杜拉文

易斯特里馬杜拉文（estremeñu），係西班牙易斯特里馬杜拉嘅語文，大約20萬人用緊。
易家揚

易家揚（粵拼：ji6 gaa1 joeng4），係台灣作詞家，入圍過金曲獎最佳作詞人獎。為華語流行音樂圈成功打造孫燕姿、林俊傑、李玟、趙傳同黃義達等歌手 。而家係華納音樂版權詞曲專屬作者。
易拉架

易拉架（英文pull-up banner或者roll-up banner）係宣傳架生，海報一類，放喺舖頭門口或者街邊，用來招攬生意。
個架無嘢撐住，會自動縮成一卷。唔用嗰陣，可以摺埋。到用嗰陣，只要拉開，拉到人咁高，裝埋條骨撐住，就變成打直嘅海報架。易拉架海報本身用膠布做，通稱帆布，而個架呢，平用膠做，貴用鋁做。
易搵度捷思法

以色列心理學家丹尼·加利曼做嘅研究，確立咗易搵度捷思法嘅概念。
易搵度捷思法（英文：availability heuristics），又可以叫易諗度捷思法或者可得度捷思法，係思考捷徑嘅一種，講緊人類喺思考嗰陣，往往都淨係靠自己即時諗得到嘅例子嚟做判斷，好多時都會因而喺思考上出現偏誤——呢種現象個名，就係指「基於易搵程度嚟諗嘢嘅思考捷徑」噉嘅意思。响廿一世紀初，易搵度捷思法吸引咗唔少心理學同經濟學方面嘅學者研究，當中「易搵度捷思法會點樣左右人對風險嘅判斷」呢條問題零舍多人關注。

概念基礎
内文：捷思法同決策
易搵度捷思法係一種捷思法（heuristics）。捷思法係一類「思考捷徑」，定義上呢啲思考捷徑唔能夠 100% 準確噉引導人得到真確嘅資訊，但係就「喺好多情況下都啱用」而且能夠幫思考者慳好多時間精神。
依家想像有一位管理者，叫佢做「劉經理」，劉經理手下有兩位員工——阿明同阿偉，劉經理要做決策，將升職嘅機會交畀阿明或者阿偉，客觀記錄顯示阿明同阿偉嘅整體表現一樣咁好，但劉經理諗返起兩人嘅表現，以近排發生過嘅事（容易回想起嘅事）作準，而阿明近呢幾日嘅表現係好過阿偉，最後劉經理選擇咗升阿明唔升阿偉。喺呢個情況當中，劉經理做決策嘅時候不自覺噉偏重「容易諗到嘅資訊」而喺決策上出咗少少偏差。呢種情況就係易搵度捷思法嘅一個例子。
一般認為，易搵度捷思法並唔係一種對決策有利嘅思考方式：呢種思考法，令到人過於側重某啲資訊——呢啲資訊可能係最近發生嘅嘢，或者係因為某啲緣故令人特別印象深刻，而呢啲資訊唔一定係最有代表力嘅，例如一位員工最近嗰一個星期嘅表現，唔一定代表到晒佢嘅整體表現。所以偏重一啲「唔一定係最有用」嘅資訊，就可能會扭曲一個人嘅決策。

成因機制
「嗯，我咁易就諗返起喺電視上見到空難嘅... 空難梗係成日發生頂嘞。」
睇埋：記憶、情緒記憶同系列位置效應
心理學同認知科學方面嘅研究者有著力研究「點解人類會有易搵度捷思法噉嘅諗嘢傾向？」呢條問題。呢方面嘅研究好多時都係集中討論記憶功能所扮演嘅角色，主張人類係回想返打前見過嘅例子嗰陣出咗某啲偏差。
情緒記憶被指係易搵度捷思法嘅主因之一。廿世紀嘅認知心理學已經確立咗一點:p 94：情緒能夠令到記憶更加深刻；同一般嘅事件比起嚟，人零舍容易記起令佢哋產生強烈情緒嘅事件，呢種現象就係所謂嘅記憶提升效應。而家想像一個人要喺腦入便評估坐飛機遇到空難嘅機率有幾高，佢喺腦海入便摷返啲記憶，發覺自己好易諗返起「見到電視喺度講空難」嘅回憶，因而就覺得遇上空難嘅機率好高；不過，佢之所以會咁易諗返起空難記憶，並唔係因為呢啲記憶真係出現得特別頻密，而係因為空難記憶雖然出現得唔密，但會引起強烈嘅恐懼，所以特別易諗返起；相比之下，「見到電視報撞車」就成日都發生，頻密到佢啲感覺麻木晒 ——但係根據廿一世紀初嘅統計數字，搭車遇意外身亡嘅機率，明顯大過搭飛機遇意外身亡嘅。喺呢一種情況下，諗嘢嘅人因為記憶提升效應而喺回想過去嗰陣出咗偏誤，進而喺判斷風險嗰陣跟住出埋錯。

風險判斷
睇埋：風險判斷
風險判斷顧名思義就係指緊人類判斷「呢件事會發生嘅風險有幾高」嘅過程。人類對風險嘅判斷，深受易搵度捷思法影響。例如實證研究表示，人類做「係咪要食煙」嘅決策嗰時，會或多或少噉憑住「有幾常聽到有人死於肺癌」嘅記憶嚟作出「我有幾大機會患上肺癌」嘅風險判斷——呢個過程明顯能夠受易搵度捷思法左右。
亦有實證研究試過分析人類點樣評估自己受天災影響嘅風險，發現親友曾經經歷過水浸等災害嘅人，比較傾向覺得自己大機會受到天災影響。呢種噉嘅風險判斷，仲可以影響人類對「氣候變化帶嚟嘅轉變，有幾大機會會影響到我」嘅判斷，影響埋啲人傾向會支持咩政策:4.1。
1170年代

1170年代係指1170年去到1179年之間嗰十年。
歸融話

歸融話係自然語言，係集合多種語言融匯而成。佢同洋涇浜話唔同：洋涇浜話係未成熟嘅話，因為洋涇浜話無穩定嘅語法，辭彙亦比較貧乏，所以表達能力有限；而歸融話就同其他語言一樣，有穩定、成熟嘅語法，亦有豐富嘅辭彙，同埋自己嘅聲韻系統，表達能力同自然語言無分別。

名
歸融話係由法文créole（國際音標：[kʀeɔl]）音義俱譯出來，當中「歸融」嘅粵音取其諧音，「歸」有歸納、本土化嘅意思，「融」就指融匯、融合；意指歸融話係由多種話融匯一齊，經過融合、歸化之後而成嘅語言。
而法文créole呢個詞，大概係16、17世紀嘅時候所創嘅。當時歐洲國家擴張海事勢力同遠洋貿易，響海外建立咗好多殖民地，產生咗好多歸融話。呢個法文詞嘅詞源，可以追溯返去拉丁話嘅creare，意思係「創造」。

形成
睇埋：洋涇浜
歸融話由幾種源語言融合而成，呢啲源語言可以分為主源語同次源語。通常，歸融話嘅辭彙主要來自主源語，而語法就以次源語為基礎（見Relexification）。呢啲話就係以咁嘅方式融合起來，初期章法會幾亂，既唔穩定又唔成熟，響呢個階段，只係洋涇浜話。
一旦講某一種洋涇浜話嘅人開始聚居，建立起社群，佢地嘅下一代就會以呢種話做母語。呢啲以洋涇浜話做母語嘅人同埋社群，自自然然會令呢種話發展得更成熟、更豐富、更完善，以切合佢哋嘅需要。於是乎，呢種話就會變得穩定，有自己嘅聲韻系統，有自己一套語法規則，同埋豐富嘅辭彙，咁就成為一種歸融話。
由於歐洲人喺過去500年響海外開拓咗好多殖民地，產生咗好多歸融話，所以多數歸融話嘅主源語都係歐洲嘅話，尤其是葡萄牙話、法文、英文同荷蘭話。但係同樣係響殖民地誕生嘅Sängö話（響中非共和國流通），就無歐洲話嘅成分。響厄瓜多爾講嘅Kichwa，主源語係南面嘅Quechua。響烏干達同肯雅講嘅عربية نوبية，就以阿拉伯話蘇丹方言為基礎。

例
其實多數歸融話已經失傳，亦未必有記錄。下面列出主要嘅歸融話，按主源語分組。

英文
内文：英文歸融話
由英文衍生出來嘅歸融話，有：Jamaican Patois、Hawaiian Pidgin、Tok Pisin、Bislama、星式英文……數目繁多。

西班牙話
此外，Annobonense、Naija、Papiamentu、Pichi呢幾隻歸融話，都深受西班牙話影響。
歸途有風

《歸途有風》係香港歌手王菲喺2022年9月28號發佈嘅一首單曲，呢首歌係戰爭劇情片《萬里歸途》嘅電影主題曲，係王菲連續第四年獻唱國慶檔電影。
《歸途有風》係送畀中華人民共和國外交官嘅歌。
武宮正樹

武宮正樹（ たけみや まさき Takemiya Masaki ，1951年1月1號—）係日本一流九段圍棋手，響東京都出世，本身係田中三七一嘅徒弟，後嚟轉到木谷實門下做佢嘅門下弟子。佢同同門出身嘅石田芳夫同埋加藤正夫並稱做「木谷三羽烏」。

棋風同埋落棋手法
武宮正樹嘅棋風同一般圍棋手好唔同，佢嘅棋風係屬於自己創立嘅「宇宙流」。而佢本人嘅落棋手法都好唔一般，佢主要係以棋中心為目標，甚至可以放棄埋最容易赢嘅邊角，而佢嘅棋佈局就比較著重外勢。每當佢執黑棋嘅時候，幾乎每次都係會用「三連星」手法去開局。
除此之外，響依家全世界咁多位職業圍棋手入面，慣用「黑十五小尖手法」嘅職業圍棋手就得佢一個。
武富孝介

武富孝介（1990年9月23號—）係日本足球員，司職中場，效力柏太陽神。
武山縣

武山縣（粵拼：mou5 saan1 jyun6）係喺中國甘肅天水嘅一個縣。呢度面積加埋有1,996.17平方公里。喺2020年嗰陣，約莫36萬人響度住緊。
武岡惠美子

武岡惠美子（1971年5月1號—）係日本足球員，踢前鋒，曾經喺1994～1995年間為日本女子足球代表隊出場3次，入咗3球。佢代表日本參加過1995年FIFA女子世界盃。
武平

武平係中國福建龍巖一縣，面積2635平方公里，人口37萬。
武岡

武岡係中國湖南邵陽一個縣級市，總面積1532平方公里，人口73萬。
武岡優斗

武岡優斗（1986年6月24號—）係日本足球員，司職中場，效力川崎前鋒。
武宮陽光

武宮陽光（ たけみや ようこう ，1977年4月29號—）係日本六段圍棋手，響東京都出世，老豆兼師父係日本一流圍棋手武宮正樹。響1998年入段，響2016年升到六段。
響2002年（平成十四年），達成赢咗一百場嘅紀錄。嗰時，佢係四段。
武寧

武寧係中國江西九江市嘅一個縣，面積3506.6km²，人口37.8萬（2005年數據）。轄8個鎮、11個鄉、1個單位。
鎮：新寧鎮、泉口鎮、魯溪鎮、船灘鎮、澧溪鎮、羅坪鎮、石門樓鎮、宋溪鎮
鄉：大洞鄉、橫路鄉、官蓮鄉、巾口鄉、東林鄉、上湯鄉、甫田鄉、清江鄉、石渡鄉、楊洲鄉、羅溪鄉
單位：萬福經濟技術開發區管委會

史
武寧喺周朝係艾候封地，稱為艾地，曾經屬吳、楚、越
漢景帝三年（前154年）艾地設艾縣（新朝改名治瀚縣）同海昏縣（新朝改名宜生縣）
漢永元十六年（104年）海昏分出個建昌縣，建安四年（199年）海昏、建昌各分一部分做西安縣
晉太康元年（280年）西安改名做豫寧縣
隋開皇九年（589年）豫寧、艾縣、新吳、永修合併到建昌縣
武后長安四年（704年）建昌分出個武寧縣。
自此武寧就定名落來，雖然景雲元年（710年）到寶應元年（762年）間改名爲「豫寧縣」，不過寶應年時，因為唐代宗叫李豫，要避忌皇帝個名，於是改返做武寧。
之後貞元十六年（800年）分武寧8個鄉出去做分寧縣，南唐昇元元年（937年）武寧南邊朱家山以南到鐵門檻劃出，同建昌、奉新劃出嘅地合爲靖安縣。
1259年

1259年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：開慶元年
中國週邊
蒙古：憲宗九年
越南：紹隆二年
朝鮮半島
高麗高宗四十六年
檀紀：3592年
日本
正嘉三年、正元元年
皇紀：1919年
佛曆：1801年～1802年
回曆：657年～658年
猶太曆：5019年～5020年

大件事
受蒙古遠征大理影響，希蘭王子孟萊王開創咗蘭納王朝，定都清邁。
1257年

1257年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：寶祐五年
中國週邊
蒙古：憲宗七年
越南：元豐七年
朝鮮半島
高麗高宗四十四年
檀紀：3590年
日本
康元二年、正嘉元年
皇紀：1917年
佛曆：1799年～1800年
回曆：654年～655年
猶太曆：5017年～5018年
1260

1260係1259同1261之間嘅自然數。
1260係第16個高合成數。
武漢肺炎丹麥疫情

武漢肺炎丹麥疫情係武漢肺炎喺丹麥嘅爆發情形。截至2021年1月30號，丹麥累計有198,095單確診病例，死咗2,106個人。
武漢肺炎亞洲疫情

武漢肺炎亞洲疫情係介紹亞洲各國武漢肺炎嘅病例同其應對措施。
截至2020年3月24號，除咗塔吉克同土庫曼之外，朝鮮同也門有疑似病例，其餘嘅亞洲各獨立實體都已經有確診病例。

澳門
内文：武漢肺炎澳門疫情
澳門各堂區確診病例
  有確診報告
截至2023年1月11號有3,377單，目前有3,079人好返，95人病死。

臺灣
内文：武漢肺炎臺灣疫情
臺灣唔同縣市確診嘅病例（截至2020年4月6號）  0
  1
  2~4
  5~9
  10~19
  20~29
  30~49
  50~74
  75+
1月21號有第一宗境外傳入確診病例，1月28號出現第一宗境內傳染病例，2月29號本土病例數多過境外傳入數，3月15號起境外傳入數再超過本土病例數。
截至2022年8月28號，臺灣累計確診5,221,585宗（27,055宗境外傳入、5,236,786宗本土個案、36宗敦睦艦隊、3宗航空器感染、1宗不明同14宗調查緊），死亡9,844宗。

越南
内文：武漢肺炎越南疫情
疫情喺2020年1月23號傳到越南。

泰國
内文：武漢肺炎泰國疫情
截至2020年3月18號，泰國有確診114宗個案，其中1人死亡，另有35人痊癒。

馬來西亞
内文：武漢肺炎馬來西亞疫情
有確診報告
截至2021年4月8號，馬來西亞累計有355,753單確診病例，死咗1,308個人。

星加坡
内文：武漢肺炎星加坡疫情
星加坡嘅病例（以星加坡規劃區劃分）
  有確診報告
截至2020年3月14號，星加坡累計確診212宗新型冠狀病毒肺炎病例，其中105人好返。

汶萊
内文：武漢肺炎汶萊疫情
截至2021年3月21號，汶萊有206宗確診個案，188個人好返，3個人死咗。

東帝汶
東帝汶喺2020年3月21號出現首例確診。

緬甸
緬甸喺2020年3月23號出現首兩例確診，患者分別係美國同英國嘅輸人病例。

寮國
寮國首都永珍喺2020年3月24號出現首兩例確診，兩名患者都係寮國人同埋有外國旅行史。一名患者係女性導遊，曾帶領旅遊團前往寮國撾北部同埋柬埔寨；另一名患者係男性，係酒店管理人員，早排去過泰國接受培訓。

哈薩克
内文：武漢肺炎哈薩克疫情
2020年3月13號，兩位從德國返哈薩克最大城市阿拉木圖嘅哈薩克人被確診感染咗武漢肺炎。

烏兹別克
烏茲別克衛生部門2020年3月15號證實，該國確診首例武漢肺炎病例。

吉爾吉斯
2020年3月18號，吉爾吉斯首傳3例確診，有阿拉伯旅遊史。
武漢肺炎亞美尼亞疫情

武漢肺炎亞美尼亞疫情係介紹武漢肺炎喺亞美尼亞嘅爆發情形。截至2020年10月25號，亞美尼亞累計有77,387單確診病例，死咗1,180個人。
武漢肺炎俄羅斯疫情

武漢肺炎俄羅斯疫情，係介紹2020年「武漢肺炎」喺俄羅斯嘅爆發情形。5月份以嚟，確診病例以每日一萬人嘅速度飆升，醫療資源嘅情況嚴謹。截至11月25號（當地時間）俄羅斯衛生部等嘅數據，確診個案累計達到咗2,162,503單，死咗37,538個人。而當地官方公布嘅整體死亡數字，明顯低過其他國家。莫斯科市政府發出咗警告，話市內每五名市民中可能就有一人受到感染。

時序
2020年1月22號喺聖彼德堡普爾科沃機場，一由上海搭航機到埠嘅俄羅斯旅客，有發現疑似病症，需要入院。1月31號公佈確診嘅頭兩單病例，患者都係中國大陸公民。
2月23號，八個由鑽石公主號撤返嚟嘅俄籍遊客，畀轉送到喀山隔離治理，包括咗三個確診個案，當作係國際個案、未有直接計入病例總數度。呢批接受隔離嘅國民，包括康復嘅3個人，係到咗3月8號先至解除咗隔離觀察。
2月28號經病毒測試，一去過伊朗嘅俄羅斯人，喺阿塞拜疆畀確認感染咗病毒。跟著幾日過後，俄羅斯衛生部再宣佈有兩個喺阿拉伯嘅俄羅斯人，受到咗感染。
3月1號時塞凡堡（克里米亞爭議地區）有一女子未接受病毒測試，就喺醫院度走咗佬而畀通緝，據報佢走到去咗頓河畔羅斯托夫。
到3月2號莫斯科度確診中第一個病例，確診嘅後生仔係2月21號喺意大利度假陣開始唔舒服，跟著23號返到俄羅斯，就留喺莫斯科州嘅屋企度。2月27號去診所睇醫生陣，有明顯嘅病症，跟著就轉送莫斯科入院。據報呢名病患喺3月6號經已康復。

應對
俄羅斯為咗避免肺炎傳播，由1月30號就開始關閉同中國大陸接壤嘅邊境，仲停埋同中國大陸人士核發電子簽證。俄羅斯外交部同時建議啲俄羅斯人避免去中國大陸，仲請旅居中國嘅俄羅斯人同俄大使館保持聯繫。俄羅斯除咗關閉同中國大陸、蒙古之間嘅邊境外，仲全面停駛咗所有來往中國、北韓之間嘅火車，國營航空公司「俄羅斯航空」亦大幅縮減往來中國、香港嘅航班，俄羅斯其他主要嘅航空公司就早喺1月31號開始，暫停往返中國嘅航班。
1月份新任命嘅總理米舒斯京（Mikhail Mishustin）就喺2月18號簽署咗一項法令，由2月20號開始禁止中國公民，包括香港同澳門居民入境俄羅斯。而據報由2月19號開始，莫斯科地鐵，公共交通系統都接到咗命令，要專登檢查中國人。官方仲特別印製咗中俄雙語表格，畀嗰啲畀拉嘅中國人填寫，內容包括咗住址、抵達俄羅斯嘅時間、ID冧巴、聯繫電話等。當局仲用埋人面識別技術，篩查疑似入境俄羅斯而未接受14日強制隔離嘅人士，據指當局喺莫斯科嘅巴士、地鐵同電車等公共交通工具度篩查中國公民。
莫斯科嘅差人就同時間收柯打去搜啲逗留嘅中國人，四圍掃蕩啲旅店、宿舍、公寓大樓仲有商家，喺街度同第啲公共場所攔查中國人證件，據話差人會影埋啲中國人嘅大頭像。如果差人話證件有問題，或者見冇證件，啲中國人就會被帶返差館，跟著可能人會強行帶去隔離中心，仲可能面臨第啲嘅處罰。喺離莫斯科1800公里外嘅葉卡捷琳堡市，當地嘅中國人社區都受到咗嚴密監控，巡邏人員同啲中國人派口罩，仲有派要求去醫院檢查嘅單張。此外當局仲強制咗由中國返俄羅斯嘅14,000有多嘅人接受隔離觀察。
莫斯科市自2月開始，要求有輕症、同確診者有過密切接觸或由爆發疫情國家返嚟嘅人，都要強制居家隔離14日，違者最高可面臨5年嘅監禁，外國人士就會被驅逐出境。市長索比亞寧（Sergei Sobyanin）喺2月份嘅網誌度話，當局會用自動人面識別系統，監察隔離人士係咪有遵守規定，仲講到有過確診嘅中國女性嘅室友原本應該強制隔離，但被監控到佢試過偷偷地落街。而莫斯科警方就話，已利用過呢啲技術扣查咗成200人係違反咗隔離令。

重啟經濟
5月11號普京宣布，自12號開始部分解除因疫情而實施嘅封鎖措施，結束持續咗6個禮拜嘅「停工期」。據普京表示，放寬措施將覆蓋所有嘅經濟領域，最先重啟嘅行業包括建築業同農業等。普京又話，部分地區仍會維持較嚴格嘅管控，禁止舉辦大型公共活動，國民仍須遵守嚴格衞生要求。

科研
俄羅斯衛生部2月後期發佈咗一份官方報告，認為由臨床訊息睇，預防同治理呢種傳染病嘅方法係相當有限，而呢個病嘅最明顯症狀係急性呼吸窘迫症候群。報告話個病毒係屬於RNA嘅單鏈病毒，歸類係β-CoV，同沙士、MERS係同一家族。而報告又話遺傳序列同沙士有成七成相似，認為「可能係蝙蝠冠狀病毒，同未知病毒重組而成嘅，唔係自然演化嘅病毒。
俄羅斯嘅國家病毒學與生物科技研究中心（State Research Center of Virology and Biotechnology）負責人伊瑪迪諾夫（Ilnaz Imatdinov），喺3月16號接受新西伯利亞新聞（Vesti Novosibirsk）電視台訪問陣話，中心嘅科學家研發咗一啲數武漢肺炎病毒原型疫苗，開始咗實驗室動物試驗，預定會喺6月公布效果最好嘅疫苗。

醫護離奇死亡
俄羅斯喺4到5月間，接連傳出3起醫師墜樓事件，兩人死亡一人重傷，而其中兩個醫師生前都同醫院方面有所分歧，批評過醫院入邊為醫護提供嘅防護資源唔足夠。由於啲墜樓事件疑點重重，疫情當中嘅前線醫護權益就喺媒體同社群網站度引發咗關注，俄羅斯嘅執法部門因而都介入咗去調查。
武漢肺炎克羅地亞疫情

武漢肺炎克羅地亞疫情係介紹「武漢肺炎」喺克羅地亞嘅爆發情形。截至2020年11月7號，克羅地亞累計有64,704單確診病例，死咗752個人。
武漢綠地中心

武漢綠地中心（簡化字：武汉绿地中心，英文：Wuhan Greenland Center）係中華人民共和國武漢武昌和平大道一棟起緊嘅摩天大廈，由美國嘅AS+GG設計，中國嘅中建三局承建，2011年開工，高606米（1,988英尺），有119層，起好之後可能成為世界第三高嘅建築物。
2012年傳過武漢綠地中心要加高幾十米，可能超過上海中心成為中國最高嘅建築物。
武漢綠地中心地盤，右邊一個係606+米大廈嘅地盤。

建設進度
2010年12月8號：奠基典禮。
2011年7月1號：正式開工，開始工程樁基同埋地下連續牆施工。
2012年6月28號：地下工程開工。
2012年9月12號：開挖基坑，個基坑係亞洲最大嘅基坑。
2013年6月26號：主塔基坑支護計劃完成。
2014年1月4號：舉行首支鋼巨柱吊裝儀式。
606+米主塔地盤，2013年1月26號影
200+米副樓地盤
武漢肺炎以色列疫情

武漢肺炎以色列疫情係介紹「武漢肺炎」喺以色列嘅爆發情形。截至2021年4月26號，以色列累計有838,150單確診病例，死咗6,354個人。
武漢肺炎伊朗疫情

武漢肺炎伊朗疫情係介紹武漢肺炎喺伊朗嘅爆發情形。截至2020年9月23號，伊朗累計有425,481單確診病例，死咗24,478個人。

情況
伊朗喺2020年2月19號出現第一單武漢肺炎個案。受到當地嘅醫療條件太差嘅影響，無耐即刻出現死亡病例。據調查，死咗嗰兩位都喺古姆大區發生，喺在生期間冇去過中國大陸或接觸過中國大陸公民。第二日又喺同一地方出現三單感染個案。初期爆發好輕微，不過一個禮拜之後，感染個案成直線上升趨勢。兩日過重襲擊埋總統府，連副總統——瑪蘇梅‧埃卜特卡爾（波斯文：معصومه_ابتکار）同保守派政治人莫捷塔巴·佐努爾（波斯文：مجتبی ذوالنور）都唔例外，重殺死咗一位政壇官員。期間有14個省宣佈學校閂檔同停止一切文娛活動，連集會同部份人流密集場所嘅餐飲業務亦停止，連當地舉辦嘅足球超級、甲、乙、丙級聯賽、ISL籃球聯賽都停止。期間喺近住土耳其、巴基斯坦同阿富汗邊境都宣佈封關，唔畀伊朗公民出入。
踏入三月單純過咗48個鐘頭，感染個案持續唔停上升，總感染數好快過咗500大關，其中總統府有位官員——穆罕默德·米爾穆罕默迪（波斯文：سید محمد میرمحمدی）成爲武漢肺炎死者之一。一日後，感染個案破千，死亡個案達到兩位數。有廿三位伊斯蘭議會成員都感染武漢肺炎；當日有超過54000位坐緊監啲囚犯都要臨時釋放。由於國內嘅醫療條件太差，單純成個三月上旬，感染個案直線上升到超過8000單，連便利法院審判官員——穆罕默德薩迪爾（波斯文：سید محمد صدر (دیپلمات)）、古姆政要官員阿卡巴德漢、伊斯蘭革命盾組織政治部長——法哈德·塔扎里亦都成爲武漢肺炎嘅死者。由於當地差唔多穆斯林新年，受到疫情影響，伊朗政府喺3月9號宣佈取消慶祝活動。由於政府對於呢單疫情已經無能為力，加上德黑蘭成日立立亂兼俾美國政府制裁，令好難進口醫療物資嚟對抗疫情。一個禮拜後，由於案例上升到14991單，死亡個案亦上升到853單，重多咗9位政壇官員因疫情死咗。當日美國政府相繼出台針對伊朗嘅制裁而犯眾憎。
2020年3月17號，感染個案上升到16169單，死亡個案亦上升到988單。喺沙里夫大學發佈咗同武漢肺炎有關嘅學術論文，話伊朗會好似《感染列島》噉出現大面積感染個案同死亡案例。若果唔出禁令，估計成個國家會有超過四百萬單個案同3,500,000單死亡個案。受到疫情影響，當地嘅跳火節都取消咗。期間重釋放咗85000位囚犯嚟避開疫情。截至21號晚黑為止，由於感染個案突破二萬大關，死亡個案亦破千（當中重包括一位政壇官員死咗）。喺德黑蘭，當地最出名嘅商場——Iran Mall亦停業兼轉型成方艙醫院嚟救治大量出現嘅武漢肺炎患者直到同月28號開張。連衛生部副部長阿里利扎都話家下國家搞緊動員計劃調查國內啲民眾做疫情排查工作。
兩日後，確診個案去到23049單，死亡個案去到1812單。伊朗奧委會向國際奧委會呼籲要將原定喺日本東京舉辦嘅奧運會推遲舉辦。喺總統府，最高領袖其中一個親家奶奶都成為武漢肺炎嘅死者。呢單疫情重向傳媒界插手，喺伊斯蘭共和國對外廣播電台，有廿位成員都感染咗武漢肺炎；而法爾斯通訊社編委會成員——阿卜杜拉·扎維耶（عبدالله زاويه‎）重成為武漢肺炎嘅死者之一。
2020年3月24號，確診個案去到24811單，死亡個案去到1934單。伊斯蘭革命衛隊總司令話喺第二日搞生物防禦演習同全面消毒運動。期間重考慮到德黑蘭國際會展中心要學中國湖北武漢嘅雷神山噉改造成方艙醫院。當日國內夾埋有43位喺抗疫一線嘅醫護人員感染武漢肺炎死咗。
兩日後，確診個案去到29406單，死亡個案去到2234單。喺美伊外交重出現大量拗數，連伊朗外交部長扎里夫話美國政府完全係「搞搞震冇幫襯」、「仇恨代表」、「經濟恐怖主義」，「濫殺無辜」同埋「無恥」、「肥仔個頭大過五層樓」嘅言論。又兩日後，案例重突破埋三萬大關，去到35408單；死亡個案去到2517單。
2020年3月30號，總確診個案突破四萬大關，去到41495單；死亡個案去到2757單。喺體育界，曾經幫過伊朗隊攞過奧運史上第一嚿田徑獎牌嘅鐵餅員——伊山·哈達迪（波斯文：احسان حدادی‎）都成爲武漢肺炎患者。呢個亦係伊朗體育代表成立有史以嚟，第一位感染武漢肺炎嘅運動員。同日喺國家南邊重爆發咗震驚成個伊朗社會嘅監獄騷亂，結果有100000人釋放咗。嚟到伊朗國慶嗰日，總統宣佈實施緊嘅社交疏離計劃重要繼續延長。重有人權組織話嗰日喺古澤斯坦省阿華士嘅監倉有兩位囚犯俾當地啲獄警開槍射殺。
踏入4月第一日，確診個案去到47593單；死亡個案突破三千大關，去到3036單。有聯合國官員呼籲解除對伊朗嘅制裁。連國家電信運營商——伊朗電信（波斯文：ایرانسل）都要鼓勵國內民眾少啲出街，嘚喺屋企入面。當日重有德國同英國啲醫療團隊無視美國制裁，去到伊朗嚟對抗疫情。不過喺以色列，總理內塔尼亞胡將2007年播嘅電影《流感殺人》嚟講成伊朗當地隱瞞武漢肺炎疫情嘅證據咁大烏龍陣仗嘅事；當日德黑蘭省道路城市發展負責人——禮薩·尼加班都成為武漢肺炎嘅死者之一。第二日，確診個案打破五萬大關，去到50468單；死亡個案去到3160單。當日連外政部長阿里都變成武漢肺炎患者。由於疫情嚴重，有政府爲咗大力宣傳防疫，重化粧兼扮成死神嘅恐怖妝容嚟搞宣傳。到4月6號，感染案例打破六萬大關，死亡個案重繼續上升到3739單。期間喺法爾斯省史拉子，宗教聖地——光明王之墓喺4月5號被臨時攞嚟做口罩生產工廠。
2020年4月7號，確診個案去到62589單，死亡個案去到3872單。伊斯蘭共和國軍隊宣佈國家軍隊日嘅閱兵儀式都要取消。
洪清農

洪清農係香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。
洪澤

洪澤係中國江蘇淮安一個縣，總面積1292平方公里，人口39萬。
洪湖

洪湖係中國湖北荊州一個縣級市，總面積2519平方公里，人口91萬。
民吉街

民吉街（英文：Man Kat Street）係香港中環一條馬路，位置係前統一碼頭一帶，1998年通車。呢條道路係為咗配合通去港鐵香港站附近民祥街嘅地下行車隧道。而干諾道中近海港政府合署東行線取消，改條路去新起嘅民吉街。
民吉街有中環（林士街）巴士總站，城巴3B線喺2015年5月17號取消後，呢個巴士站只剩番城巴71號線、過海隧道巴士673P號線朝早班次喺呢度做起點，而新巴3A、4、91及94號線去中環方向會經過民吉街同及停係呢度。
民和

民和係中國青海海東一個回族土族自治縣，人口33萬。
民國大馬路

民國大馬路（葡文：Avenida da República），係澳門風順堂區一條馬路，由媽閣上街、西灣湖景大馬路交界，去到西灣街、灰爐斜巷交界，長1.1公里。「 民國」同「中華民國」無關，而係指1910年建立嘅葡萄牙第一共和國。
民光街

民光街（英文：Man Kwong Street）係香港中環一條馬路，由干諾道中、林士街、民吉街交界開始，去到民耀街、民照街交界。條街出名建築物有中環碼頭。
民俗服裝

2015 年英格蘭一地有人著住民俗服裝跳民俗舞。
民俗服裝（英文：folk costume）係指某個時期某個地區嘅人嘅民間服裝。
民勤縣

民勤縣（粵拼：man4 kan4 jyun6）係喺中國甘肅武威嘅一個縣。呢度面積加埋有15,835平方公里。喺2020年嗰陣，約莫18萬人響度住緊。
民國無雙

《民國無雙》，拉丁名Res Publica Sinarum，係電腦遊戲，以中華民國大陸時期軍閥背景，互相競逐。遊戲免費，回合制策略遊戲，概念來《大時代的故事》。《民國無雙》復刻大時代的故事，允許玩家可修改到遊戲引擎。
二零一零年七月，《民國無雙》發行首個正式版本1.0版。遊戲由香港遊戲工程師鄭立同台灣國立中正大學歷史研究所學生張承洲合作編寫。遊戲發佈一個月，中華人民共和國文化部便以「嚴重影響國家文化安全」為由，禁止《民國無雙》喺中國流通。

故事情節
民國初期，袁世凱死後，無人有足夠力量支配全中國。北洋政府主政下，因為府院之爭、貪污腐敗同軍閥割據，動蕩不安。孫中山理解到，需要自己軍隊革命，遂採用聯俄容共與國共合作嘅策略。一九二五年，蘇聯協助改造國民黨，成為列寧式政黨，黃埔建軍完成，共產黨員開始以個人身份加入國民黨，但此時孫中山到達北京後發病，賫志以歿。

遊戲內容
遊戲以一九二五年東亞做背景，內置勢力廿六個，玩家可揀任何勢力，或者自創陣營。遊戲允許玩家，扮演任何想扮演嘅軍閥，在民初時代改變歷史，例如統一東亞。

遊戲開發
《民國無雙》原生於批踢踢實業坊架空歷史板，該版長久以來，就有自制即時戰略遊戲嘅構想。二零零九年九月， chenglap 發佈咗一則遊戲企劃，復刻漢堂嘅《大時代的故事》，將中國近現代史，由北伐到對日抗戰，成段歷史實作為單機版遊戲。遊戲地圖系統參考《提督之決斷二》，而戰鬥系統則參考《戰國蘭斯》。二零零九年十一月十三號，作者發佈beta7版，定名為《民國無雙》。二零一零年二月開始，擴大咗製作組，好多志願者製作遊戲元件，經歷多次修正後，《民國無雙》1.0版於二零一零年七月廿一號面世，1.1版於同年九月廿九日公開，1.3版於二零一一年六月廿九號公開。

中華人民共和國查禁
中華人民共和國文化部認為民國無雙「嚴重影響國家文化安全」，嚴禁此遊戲。各地文化局按照文化部要求，組織文化稽查執法人員對轄區內網際網路上網服務營業場所進行全面檢查，如果電腦內已經安裝民國無雙遊戲，要立即卸載。
民國無雙喺土豆網嘅遊戲影片，以及遊俠網嘅討論，全遭刪除，貼吧關閉。二零一一年八月，《民國無雙》喺中國大陸建立官網，遭到查禁。

遊戲模組
遊戲主程式內建修改器，《民國無雙》允許並鼓勵玩家自行創造遊戲模組。遊戲在發佈以後，好快玩家發佈各個版本，有滿洲國、台灣民主國、大韓民國為題嘅模組。
民國紀元

民國紀元，又叫做民國紀年，係中華民國用嚟記年嘅方式，取代咗舊時由皇帝定年號嘅記年方式。1912年1月1號中華民國臨時政府正式成立，宣告以「中華民國」為紀元，即係話1912年係中華民國元年或者中華民國1年，通常簡稱做民國元年或者民國1年。
現時世界上得返中華民國統治下嘅臺澎金馬地區，同香港嘅少數人仲用緊呢個曆法。
1812年戰爭

1812年戰爭（War of 1812）係美國同英國嘅一場戰爭，由1812年6月18號打到1815年2月17號。戰爭初期英國有優勢，一度攻陷美國首都華盛頓特區，但後期遭受美國頑強抵抗，最後雙方講和，邊界恢復原狀。
1811年嘅瑞典

1811年嘅瑞典係介紹瑞典喺1811年嗰陣發生過啲乜事。
1812年嘅美國

1812年嘅美國係介紹美國喺1812年嗰陣發生過啲乜事。
1811年嘅美國

1811年嘅美國係介紹美國喺1811年嗰陣發生過啲乜事。
1813年

1813年係平年。

大件事
1月28號：英國作家珍·奧斯汀嘅小說《傲慢與偏見》第一次出版。
8月5號：中國嚴禁買鴉片。
10月16號至10月19號：拿破崙戰爭—拿破崙喺萊比錫嘅萊比錫戰役輸咗，撤退返巴黎。
11月4號：第六次反法同盟解散萊茵邦聯。
12月11號：西班牙王費迪南七世喺拿破崙同意下再次即位。
1813年嘅瑞典

1813年嘅瑞典係介紹瑞典喺1813年嗰陣發生過啲乜事。
1812年嘅瑞典

1812年嘅瑞典係介紹瑞典喺1812年嗰陣發生過啲乜事。
死神捉棋

死神捉棋（瑞典文：Döden spelar schack）係瑞典斯德哥爾摩以北Täby教堂上面嘅一幅壁畫，係喺大約1480至1490年間，由中世紀瑞典畫家Albertus Pictor畫嘅。
幅畫嘅內容係一個人同一副骷髏喺到捉棋，上方有條絲帶，原本寫住「Jak spelar tik matt」（我將死你），依家已經甩咗色。
喺斯德哥爾摩瑞典歷史博物館有呢幅壁畫嘅複製品。

分析
畫家出世嗰陣叫Albrecht，亦都有人見佢做Immenhusen，係以德國希燊嘅小村落Immenhusen命名。現時認為Albertus喺德國南部讀書。
Albertus係好出名嘅中世紀瑞典畫家，佢嘅作品可以話係質量並重，佢喺Mälardalen同北博滕幫36間教堂畫壁畫，係十五世紀後葉最活躍嘅瑞典教堂壁畫畫家。佢啲作品明亮嘅風格同同期嘅其他畫家好唔同，佢嘅畫顯示出佢技術上嘅深度同廣度。死神捉棋呢幅畫入面有兩個角色，係一個騎士同一副代表死神嘅骷髏骨喺到捉棋，佢哋嘅結構比例好準確，配以衣服同武器，顯得好真實。
呢幅壁畫啟發咗英瑪·褒曼喺1957年拍《第七封印》呢套戲。
死背

死背（英文：rote learning）係指記住一件資訊，但並冇理解，只係齋靠係噉喺個腦入面複誦件資訊。
死蠢鬥一番之燥底耆兵

《死蠢鬥一番之燥底耆兵》（英文：Jackass Presents: Bad Grandpa）係套美國嘅笑片，喺2013年上畫。呢套戲嘅導演係謝夫崔曼。
溫來喜

溫來喜係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
溫兆倫

溫兆倫（英文：Deric Wan，1964年11月18號—，本名溫兆麟），係香港男演員同歌手，1982年出道，做過無綫電視男藝員，代表作包括電視劇《義不容情》嘅丁有康同《我本善良》嘅齊浩男。
晉氏

晉（粵拼：zeon3）係唐人姓氏，喺《百家姓》裏頭排第458位，依家經已冇乜人用。
呢篇晉氏係同姓氏有關嘅楔位文章，重未寫完嘅。麻煩你幫手充實佢。
晉源區

晉源區係中國山西太原一個市轄區，總面積287平方公里，人口18萬。
晉書

《晉書》（粵拼：zeon3 syu1）係中國嘅廿四史之一，由唐朝嘅房玄齡等人合著，作者加埋有廿一個，喺貞觀廿二年（西元648年）寫好。佢記載嘅歷史由三國時期司馬懿早年，到東晉恭帝元熙二年（420年）劉裕廢晉帝自立，以宋代晉。呢本書同時重以「載記」形式，記述咗十六國當其時政權係點樣嘅。原本有敘例、目錄各一卷、帝紀十卷、志二十卷、列傳七十卷、載記三十卷，共一百三十二卷。後嚟敘例、目錄失傳，而家剩返一百卅卷。
晉源押

晉源押喺香港新界元朗舊墟長盛街72號，由已故元朗鄉紳鄧佩瓊嘅先父鄧廉明創立，到而家已經有二百幾年歷史，而家已被古物古蹟辦事處評為一級歷史建築。
晉源押係香港現有最古老嘅當鋪，喺香港開埠之前已經開業，二次大戰完結之後結束營業，而家重門深鎖，原本喺門前懸掛呈「蝙蝠在上，金錢在下」形狀，意思「福在眼前」寫住「晉源押」嘅葫蘆形招牌已經拆咗棄置喺地下。舖頭用青磚砌成，麻石做基層，「熨攏」式嘅大門，門額寫有「晉源押」三個大字，但兩旁寫有「晉饒萬寶、源匯百川」嘅對聯就不翼而飛，屋簷上鑲有雕花陶瓷，保留住古色古香嘅建築原貌。
香港歷史博物館嘅「香港故事」常設展有展區係仿照「晉源押」嘅陳設。
晉文公傳奇

《晉文公傳奇》（英文：Triumph of A Nation）係香港無綫電視1989年拍嘅劇集，全劇共20集，監製蕭顯輝，主要演員有黎明、羅慧娟、郭秀雲、李中寧、黃子揚、歐陽震華等。主題曲《飛渡煙雨間》由盧東尼作曲，簡寧填詞，黎明主唱。
呢部劇集拍完之後，從未喺香港電視頻道播放，只係響海外發行錄影帶、DVD光碟。

故事講啲乜
晉國諸侯獻公育有三個仔申生、重耳、夷吾。申生好醫術，對繼承爵位嘅事並唔著急，而夷吾則不及重耳賢能，而且生性兇殘暴戾，佢為求得到世子之位，不惜出毒招傷害重耳。重耳為咗避免兄弟相殘，毅然出國遊歷。
重耳應邀出席諸侯大會，途中邂逅秦國懷嬴公主，情絲互結，可惜生逢亂世，未能成眷屬。獻公駕崩後，奸妃驪姬專政，力舉佢個仔奚齊做國君，為朝中大臣所不容，引起內亂。夷吾得到秦穆公之助回國稱君。夷吾登基後仍恐重耳回國爭位，故出盡辦法對付重耳，並下令將懷嬴下嫁其太子圉，令重耳大受刺激。
重耳為避免夷吾之加害，逃亡到赤狄國。佢唔單只被國王重用，更娶得季隗公主做妻子，聲勢日隆。重耳獲悉夷吾治國無道，晉國法政大亂，百姓生活響水深火熱之中，遂率軍大舉回晉。究竟佢最後能否大義滅親，拯救犂民，成為晉國嘅霸主呢？
晉江

晉江係中國福建泉州一市，面積649平方公里，人口203萬。
狻猊

狻猊係龍生九子入面其中一子，外形似獅子。
狹視魚科

狹視魚科（學名：Leptoscopidae）係輻鰭魚綱單鰭魚目嘅其中一個科。
狼'97黃金自選輯

《狼'97黃金自選輯》係臺灣歌手齊秦出嘅第七張精選集。喺1997年10月1號由上華國際發行。

簡介
呢隻碟收錄咗14隻歌。
狼人殺

狼人殺係款喺華人區（中文：華人地區）好多人玩嘅檯上遊戲，本身係根據俄羅斯嘅殺手遊戲同埋法國人設計嘅米勒山谷狼人咭遊戲而設計嘅，一般係畀6到12個人玩。狼人殺檯上遊戲係由北京大魔王桌遊俱樂部喺2010年出版，依家就係由狼人殺（海南）文化傳媒有限公司出版。狼人殺喺中國大陸、香港同台灣越嚟越多人識同玩嘅原因係三地嘅電視台同直播台拍狼人殺嘅節目同單元，比較出名嘅有台灣八大綜合台《娛樂百分百》嘅「凹嗚狼人殺」、香港無綫電視《娛樂大家》入面嘅「狼人宮廷版」部分同埋大陸嘅《Panda Kill》同埋《GodLie》節目。

基本玩法
狼人殺開局要6到12個人玩同埋一個MC（通常叫做上帝或者法官）。遊戲入面輪流做「夜晚」同「日頭」兩部分。嗰MC就要負責派身份、記低同宣佈玩家嘅技能同埋階段嘅輪轉。
MC要喺開始之前向每個玩家派一個身份。遊戲身份主要分做兩個對立嘅陣營：「好人」隊同「狼人」隊。好人隊入面會有幾個冇功能嘅村民同埋有特別技能嘅神職，好人隊係唔會知道彼此嘅身份，要利用神職嘅技能同玩家講嘅嘢同埋佢哋啲表情嚟判斷佢哋係好人定係狼人。好人隊要日頭投票趕走或者神用技能殺死所有狼人先至贏。狼人隊就比較少人，日頭要匿喺好人入面呃過啲好人，夜晚就可以見面，每晚殺一個人。所有村民或者所有神其中一邊全部淘汰（「屠邊」）就為之狼人贏。（視乎規則而定，有啲局需要狼人殺曬所有好人先至贏，呢個規則叫做「屠城」）有啲局入面仲會有「第三方」陣營出現，呢啲玩家就要達到一啲特定嘅條件先贏到。
遊戲由夜晚階段開始，狼人同神會輪流開眼用佢哋嘅功能，然之後就到日頭階段，所有未死嘅玩家就會輪流講嘢，所有人講完之後就會投票流放一個人，遊戲未完嘅就繼續入夜晚階段。每日夜晚完結後，進入日頭階段，所有存活玩家輪流發言，並喺所有人發言完畢後投票放逐一名玩家。

遊戲身份
狼人殺嘅身份主要由米勒山谷狼人遊戲身份發展出嚟。隨住狼人殺嘅發展，加入咗越來越多嘅遊戲身份，令遊戲更有趣。

常見身份
想睇更多身份嘅資料可以參考狼人殺百科遊戲身份頁。

常見遊戲配置
狼人殺嘅遊戲配置一般叫做「板」，係指遊戲身份嘅搭配。狼人殺可以畀最少六個，最多十八個甚至更多嘅玩家同時玩。玩遊戲嘅人數唔同嘅時候，身份類型嘅搭配亦都會有所唔同。常見嘅遊戲規則係屠邊規則，所以遊戲人數一般都會係三嘅倍數，平均返狼人、神職同平民身份嘅人數。喺各項坊間舉辦嘅狼人殺比賽入面，一般都會用十二人嘅板。十人以上嘅板通常會選警長。
下面會列出一啲常見嘅板，更多板嘅資訊可以睇下狼人殺百科嘅相關文章（中文）。

遊戲流程
主持人會喺開始遊戲之前向每一個玩家派一個身份。玩家確認身份之後，遊戲就會開始。

夜晚階段
MC宣布「天黑，所有人闔埋眼。」
MC宣佈「狼人請開眼」叫醒狼人，狼人可以溝通同揀殺死邊個。
狼人闔埋眼之後，MC逐個神職身份叫醒用夜晚嘅技能。（有啲身份係會早過狼人開眼，例如守衛、魔術師呢啲可以影響其他人技能嘅身份）
警長競選（只會喺第一晚之後進行）
MC宣佈「依家會選警長，想選警長嘅人舉手。」
想選警長嘅玩家舉嗮手之後，MC再宣佈「天光，所有玩家可以醒啦。」
MC隨機揀一個候選人開始發言。狼人可以喺選緊警長嘅時候隨時自爆，但係騎士就唔可以撞人。
所有想選警長嘅人講嗮嘢之後，就會去到退選（退水）環節，退選嘅玩家需要向MC示意。
原先就冇競選警長嘅玩家可以投票選出警長，警長獲得警徽。若出現平票就要PK發言，再度平票或所有人棄票嘅話嗰局就會冇警長。
註：如果所有玩家都想選警長，警上發言及退選環節後，仲有多過一個人繼續競選，又或者冇人想選警長嘅話，嗰局就會冇警長，發言嘅次序就會由MC決定。
日頭階段
MC宣布「天光，所有玩家可以醒啦。」並且宣佈上一晚死咗嘅人定或係平安夜。除第一晚死嘅人之外，其他夜晚死嘅人都唔會有遺言。死者有特殊功能嘅話可以選擇去用；警長死咗就可以自己揀另一個人做新警長，或者唔揀都得。
有警長嘅話，由警長揀佢左邊或者右邊嘅人，又或者喺淨係得一個人死嘅時候揀死者嘅左邊或者右邊第一個人先講嘢。冇警長嘅就由MC隨機揀人開始講嘢。
所有人講完嘢之後，警長可以歸票。
進行放逐公投，所有存活玩家（除咗已經揭咗牌嘅白痴或者替死鬼死嘅時候冇畀投票權嘅人之外）可以投票。如果出現平票就進行PK發言，再平票或者所有人棄票就冇人會被放逐。PK發言期間，狼人唔可以自爆，騎士亦都唔可以撞人。
被放逐嘅玩家可以講完遺言之後離場，之後再入夜直到分出勝負。

狼刀在先
如果場上最後一隻狼晚上殺死最後一名神職人物或平民，而女巫同守衛冇保護呢個人；而女巫再對最後一隻狼用毒，或者獵人死咗之後想帶走最後一隻狼，都係無效同埋計做狼人獲勝，因為夜晚狼人比可以將其他殺死其他玩家嘅神職人物（例如女巫、獵人）更早行動，狼人殺死最後一個人嘅時候已經贏咗。

狼人自爆
狼人自爆有以下呢啲規則：
狼人可以喺日頭階段發言期間自爆（有啲規則狼人只可以喺自己發言時自爆），講緊嘢嘅人需要即刻停止講嘢，白狼王可以帶走一個人，之後強制入夜；
狼人唔可以喺PK發言嘅時候自爆；
狼人喺選警長嘅時候自爆有兩款規則：
單爆吞警徽：狼人自爆後，警長競選即刻完，MC宣佈死訊，死者講完遺言（如有）之後直接入夜，嗰局再冇警長。
雙爆吞警徽：狼人喺第一日選警長嘅時候自爆之後，警長競選會暫停，MC宣佈死訊，死者發表遺言（如有）之後直接入夜。警長競選會喺第二日宣布死訊之前繼續，如果再有狼人自爆，主持人宣布死訊，死者冇遺言，然後再入夜，嗰局再冇警長。
狹葉狒狒草

狹葉狒狒草（學名：Babiana angustifolia）係蝴蝶花科狒狒草屬嘅多年生草本植物。
佢成日俾好多地區睇成環境雜草，甚至係威脅到其它數量少有嘅植物生長環境。

樣
花藍或紫，成日有紅或黑嘅靚斑紋，冬末到春初開花。

用途
有部份温帶地區，話個花好靚，而刻意栽培成花園景觀植物。
狹鼻小目

狹鼻小目（Catarrhini）係靈長目簡鼻亞目類人猿下目嘅小目，細分做猴總科同人猿總科兩個總科。
法拉貝拉馬

法拉貝拉馬係世上體形最細嘅馬品種，多數高50到70厘米，基本上唔會高過80厘米，雖然矮細，但唔歸入矮馬，原產自阿根廷。